इजराइल ने कहा- अमेरिका ने साथ नहीं दिया तो अकेले हमला करेंगे, नतीजे की परवाह नहीं
Israel Iran Conflict - Israel's Air Force Chief Herzi Halevi On US Over Iran Attack Planning. इजराइल के एयरफोर्स चीफ हेरजी हालेवी ने गुरुवार को साफ कर दिया कि उनका मुल्क ईरान पर हमले के लिए तैयार है। हेरजी के मुताबिक- हमें इस बात की परवाह नहीं है कि ईरान पर हमले के दौरान अमेरिका मदद करता है
इजराइल के एयरफोर्स चीफ हेरजी हालेवी ने गुरुवार को साफ कर दिया कि उनका मुल्क ईरान पर हमले के लिए तैयार है। हेरजी के मुताबिक, हमें इस बात की परवाह नहीं है कि ईरान पर हमले के दौरान अमेरिका मदद करता है या नहीं, अगर वो साथ नहीं देता तो, हम अकेले ही ईरान को एटमी हथियार बनाने से रोक सकते हैं।
इजराइल का आरोप है कि ईरान एटमी हथियार बनाने के करीब पहुंचता जा रहा है। अगर ईरान न्यूक्लियर वेपेन्स बनाने में कामयाब हो गया तो इससे इजराइल के साथ कई अरब देशों की सिक्योरिटी को खतरा पैदा हो जाएगा। लिहाजा ईरान को एटमी ताकत बनने से हर कीमत पर रोकना जरूरी है।
एक्शन के लिए तैयार
इजराइल के आर्मी रेडियो को दिए इंटरव्यू में एयरफोर्स चीफ ने कहा- हम ईरान के खिलाफ कार्रवाई के लिए बिल्कुल तैयार हैं। हमारे पास इतनी ताकत मौजूद है कि हजारों किलोमीटर दूर हम किसी भी ऑपरेशन को कामयाबी के साथ अंजाम दे सकते हैं। हमने ऐसी काबिलियत हासिल कर ली है कि किसी भी टारगेट को दूर से ही निशाना बना सकते हैं। इससे कोई फर्क नहीं पड़ता कि कोई टारगेट कितना दूर या कितना पास है।
एक और सवाल के जवाब में इजराइली एयरफोर्स चीफ ने कहा- हमें बहुत अच्छी तरह पता है कि अकेले हमला कैसे किया जाता है और इसमें कामयाबी कैसे हासिल की जाती है। अच्छा होगा कि अमेरिका इस मिशन में हमारा साथ दे। अगर वो इसमें शामिल नहीं होता है तो भी कोई दिक्कत नहीं, इजराइल खुद के दम पर ऐसे मिशन कामयाबी के साथ पूरा करने की ताकत रखता है।
बढ़ता जा रहा है तनाव
मंत्री ने भी यही धमकी दी थी
इन बयानों के मायने समझिए
ट्रम्प के दौर में अमेरिका ने ईरान के खिलाफ बेहद सख्त रुख अपनाया था। ट्रम्प की मंजूरी के बाद ईरान के सबसे बड़े और राष्ट्रपति से ज्यादा लोकप्रिय आर्मी कमांडर जनरल कासिम सुलेमानी को इराक में मार गिराया गया। दो न्यूक्लियर साइंटिस्ट तेहरान में मारे गए। ये सभी हमले इजराइल और अमेरिका ने मिलकर किए थे। न्यूयॉर्क टाइम्स ने इसका खुलासा भी कर दिया था। अब बाइडेन पुरानी डील लागू करने और ईरान पर नर्म रुख अपनाने के संकेत दे रहे हैं। इससे इजराइल और अमेरिका के बीच मतभेद बढ़ रहे हैं।
ट्रम्प के दौर में इजराइल और 5 अरब देशों के बीच 60 साल पुरानी दुश्मनी खत्म हुई थी। अब वे काफी करीब आ चुके हैं। अरब देशों के लिए ईरान सबसे बड़ा खतरा है। इजराइल के रूप में अब उनके पास बेहद ताकतवर दोस्त है।
3 साल पहले 3 कत्ल : कौन, कब और कैसे मारा गया था?
जनरल कासिम सुलेमानी
ये ईरान की स्पेशल फोर्स के कमांडर इन चीफ थे। सुलेमानी ईरान की जनता के बीच राष्ट्रपति हसन रूहानी से ज्यादा लोकप्रिय थे। वे 3 जनवरी 2020 की रात सीक्रेट विजिट पर इराक की राजधानी बगदाद पहुंचे। CIA ने कार में बैठते वक्त रॉकेट हमले में सुलेमानी को मार गिराया। ईरान ने राष्ट्रीय शोक घोषित किया, अमेरिका को बदला लेने की धमकी दी लेकिन अब तक कुछ नहीं हुआ।
अबु मोहम्मद अल मासरी
अल कायदा में नंबर दो था अल मासरी। वो तेहरान में हबीब दाऊद के नाम से छिपा था। ये ओसामा बिन लादेन का समधी था। 7 अगस्त 2020 को कुछ लोगों ने मासरी और उसकी बेटी को कार में ढेर कर दिया। ईरान ने मामला दबाने की कोशिश की, लेकिन न्यूयॉर्क टाइम्स और CNN ने साफ कर दिया कि मासरी को मोसाद के सीक्रेट एजेंट्स ने मारा है। खास बात यह है कि ईरान ने मासरी की मौत पर अब तक चुप्पी साध रखी है।
मोहसिन फखरीजादेह 
मोहसिन ईरान के एटमी प्रोग्राम के हेड थे। 27 नवंबर 2020 को तेहरान में कुछ लोगों ने उन्हें कार में मार गिराया था। ईरान का आरोप है कि यह काम मोसाद ने किया है। 2010 से 2012 के बीच ईरान के चार और न्यूक्लियर साइंटिस्ट्स मारे गए थे। ये सभी मोहसिन के सहयोगी थे। अमेरिका और इजराइल ने मोहसिन की हत्या पर ऑफिशियली कुछ नहीं कहा। हालांकि USA टुडे ने साफ कर दिया था कि मोहसिन को मोसाद ने मारा था।
विवाद की जड़
